ژاپونیا حکومتی قوزیی کره-یه قارشی 13 آوریلده دولان تک طرف‌لی تحریم لرین مدتینی 2 ایل داها اوزاتما قراری وئردی.
قوزیی کره بیرلشمیش میللت‌لر تشکیلاتی تهلوکه‌سیزلیک شوراسی قرارلارینا ضد اولا‌راق 25 مارس دا ایکی یئنی بالیستیک راکت سیناغی رئاللاشدیرمیشدی. بونا جاواب اولا‌راق ژاپونیا، امریکا و گونئی کره ایسه قوزیی کره-یه قارشی بمت تحریم لرینین تام تطبیقی و اؤلکه‌نین اتم سیلاحلاریندان‌ تمیزلنیلمه‌سیله باغلی امکداش‌لیق چاغیریشی ائتمیشدی‌لر.
ژاپونیانین باش ناظیری یوشی‌هیده سوگا اؤتن گون‌لرده ائتدیگی آچیقلامادا قئید-شرط‌سیز قوزیی کره باشچی‌سی کیم جونگ اون  ایله گؤروشه حاضیر اولدوغونو تکرارلامیشدی.
خاطیرلاداق کی، 2006-جی ایل راکت سیناقلاریندان‌ سونرا ژاپونیا رسمی پیونگ یانگ-ا قارشی تحریم قراری وئره‌رک قوزیی کره-دن واردات و اؤلکه‌نین بوتون گمی‌لرینین ژاپونیا-یا گلیشینی قاداغان ائدیب، 2009-جو ایلده ایسه اؤلکه‌یه صادراتا قاداغان گتیره‌رک تحریم لرین احاته‌سینی گئنیشلندیریب.
